《杂兴》
宋代·刘克庄

自从失关隘，国荡无藩篱。
血喋渭耕处，草荒汉坛基。
获复以沪叛，坏势如败棋。
设非城古渝，遂举蜀弃之。
吁嗟今之人，不念筑者谁。
但见绳陈汤，未闻言李齐。
曾忆建隆殿，老柏生新枝。
方喜立赤帜，俄已变黑旗。
昔欲包秦巩，今乃防嘉眉。
澈也客金吾，于何驻旌麾。
孟坚出塞铭，仲宣从军诗。
吾耄不可待，何以慰离思。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。